Sekolah Menengah Islam Al-Amin Gombak

Sekolah Menengah Islam AL-Amin Gombak (SMIAAG) ialah sekolah menengah Islam yang terletak di Gombak, Selangor, Malaysia. Bermula 2016, pengetua sekolah ini ialah Puan Alia binti Md Nazir, yang sebelum ini merupakan penolong kanan di sekolah ini.

 Sejarah 
Sekolah Menengah Islam Al-Amin mula ditubuhkan di Taman Setiawangsa Kuala Lumpur pada tahun 1990. Dengan kerjasama dan kesungguhan PIBG dan sumbangan kaum Muslimin, Sekolah Al-Amin berjaya mengumpulkan sejumlah dana dan membeli sebidang tanah seluas 4 ekar bagi tujuan pembinaan bangunan sekolah di Lot 1078, Batu 8 Jalan Sungai Pusu, Gombak yang ada sekarang ini. Seramai 60 orang murid dan 7 orang guru membuka tirai Al-Amin di Gombak.

 Visi dan misi 
Visi Menjadi institusi Islam bersepadu yang terpilih.

Misi Membentuk pelajar Soleh Wa Musleh melalui sistem pendidikan bersepadu.


 Falsafah pendidikan Al-Amin 
Proses pendidikan yang berteraskan tauhid bagi membina dan melahirkan insan rabbani, berilmu dan berakhlak mulia serta berkemampuan membentuk keyakinan diri, masyarakat, negara dan dunia sebagaimana yang dituntut oleh Al-Quran dan sunnah melalui sistem pendidikan yang seimbang, bersepadu menyeluruh dan berterusan.

 Syarat kemasukan menengah 
Untuk kemasukan ke Menengah Rendah, pemohon hendaklah:
 Mempunyai pengetahuan asas atau mempelajari Bahasa Arab di tahap sekolah rendah.
 Lulus peperiksaan UPSR.
 Lulus tilawah al-Quran dan lulus ujian diagnostik.
 Mempunyai dokumen Pentaksiran Berasaskan Sekolah (PBS) (bagi kemasukan ke tingkatan 2 & 3) seperti berikut:
 Pelaporan Pentaksiran Sekolah
 Pelaporan Pentaksiran Aktiviti Jasmani, Sukan dan Kokurikulum
 Pelaporan Pentaksiran Psikometrik

Bagi kemasukan ke tingkatan 4, pemohon hendaklah:
 Mengambil kertas Bahasa Arab untuk PT3
 Memperoleh sekurang-kurangnya 40 markah atau gred D dalam PT3 untuk semua subjek diambil
 Mendapat sekurang-kurangnya pangkat "Maqbul" untuk PMRI (pelajar SMIAAG sahaja)
Bagi kemasukan ke tingkatan 5 (tertakluk kepada kekosongan tempat) pemohon hendaklah mempunyai dokumen Pentaksiran Berasaskan Sekolah seperti berikut:
Aliran bukan Sains                                   
Ujian Lisan Bahasa Melayu
Ujian Lisan Bahasa Inggeris
PEKA Sains

Aliran Sains
Ujian Lisan Bahasa Melayu 
Ujian Lisan Bahasa Inggeris
PEKA Kimia, Biologi dan Fizik

 Pautan luar 
Laman Sesawang Sekolah Menengah Islam Al-Amin Gombak

Islam Al-Amin Gombak
Islam Al-Amin Gombak